બૅન્ગલોર: ચૅમ્પિયન્સ લીગ વ્૨૦ ટુર્નામેન્ટમાં ગઈ કાલના પહેલા જ થિþલરમાં રૉયલ ચૅલેન્જર્સ બૅન્ગલોરની ધ શેવરોલે વૉરિયર્સ સામે ત્રણ વિકેટે હાર થઈ હતી. બેટિંગ મળતાં બૅન્ગલોરે ૨૦ ઓવરમાં ૮ વિકેટે ૧૭૨ રન બનાવ્યા હતા જેમાં વિરાટ કોહલીના ૩૪, એ. બી. ડીવિલિયર્સના ૩૧ અને સૌરભ તિવારીના ૨૮ તથા ક્રિસ ગેઇલના ૨૩ રન હતા. વૉરિયર્સ તરફથી રસ્ટી થૅરોને ૨૯ રનમાં ૪ વિકેટ ઝડપી હતી. વૉરિયર્સે મૅન ઑફ ધ મૅચ ઍશ્વેલ પ્રિન્સ (૭૪ રન, ૫૫ બોલ, ૩ સિક્સર, ૬ ફોર) અને યોહાન બોથા (૪૨ રન, ૨૪ બોલ, ૩ સિક્સર, ૨ ફોર)ની આક્રમક ઇનિંગ્સ વડે છેલ્લા બોલે જરૂરી ૧૭૩મો રન કરીને ત્રણ વિકેટે મૅચ જીતી લીધી હતી. આજે કેપ કોબ્રાઝ-ન્યુ સાઉથ વેલ્સ બ્લુઝ વચ્ચેની મૅચ (ઇએસપીએન, સ્ટાર ક્રિકેટ પર સાંજે ૪.૦૦) પછી મુંબઈ ઇન્ડિયન્સ અને ચેન્નઈ સુપર કિંગ્સ વચ્ચે મુકાબલો (રાત્રે ૮.૦૦) છે.